Dacă sunteți în căutarea unui loc de muncă peste hotare, bine plătit, aflați că în țări precum Germania sau Austria se caută personal pentru cules de roșii. Remunerația o depășește cu mult pe cea din România.
În țară, mulți români nici nu ar îndrăzni să spere să primească banii pe care i-ar primi de la un patron străin, pentru cules de roșii. Nu ai nevoie de studii pentru această meserie, ci doar dorință de a munci și de a avea un trai mai bun.
În vreme ce în România mulți oameni sunt plătiți cu minimul pe economie, care nu atinge nici măcar 2100 de lei, în diferite cazuri, peste hotare situația stă total diferit. Patronii din Germania sau Austria câștigă nu mai puțin de 2000 de euro, care conform cursului actual al BNR înseamnă aproape 10.000 de lei.
”Se caută personal pentru cules de roșii în diverse regiuni din Germania și Austria. Activitatea se desfășoară într-un singur schimb, iar angajatorul oferă cazare, mâncare și transport zilnic la locul de muncă.
Salariul este de 2.000 euro net pe lună, cu posibilitatea de creștere în funcție de orele suplimentare lucrate”, apare într-un anunț pe platforma de recrutări Jooble. Care sunt cerințele angajatorului?
Angajatorii din Austria și Germania spun că au nevoie de oameni serioși, punctuali, dispuși să lucreze în echipă, să nu aibă cazier judiciar și să aibă o condiție fizică bună, în sensul în care să poată munci. Totodată, se precizează și condiție psihică bună.
Pe lângă salariu, se oferă și sume mai mari, dar doar dacă prestați o muncă suplimentară. Nu este o cerință obligatorie, ci strict opțională, pentru persoanele care vor să facă mai mulți bani decât ar câștiga în mod normal.
Patronii mai promit cazare asigurată, decontarea transportului zilnic, iar cei care sunt părinți mai pot beneficia și de alocație pentru copii, chiar pentru fiecare minor în parte. Nu este necesar ca și aceștia să fie prezenți peste hotare. Este suficient să urmeze o treaptă de studii.